Trondheimsveien (Oslo)

Se pekerside for flere forekomster av Trondheimsveien.
Trondheimsveien er en vei/gate i Oslo som går gjennom bydelene Gamle Oslo (5-5), Grünerløkka (7-199C, 2-184), Nordre Aker (226-232), Bjerke (235-381, 258-342), Grorud (387A-515, 424-640, 567-567) og Stovner (529-557, 591-669C). Veien starter ved Nybrua og går til bygrensen ved Vestli.
Trondheimsveien er en ren bygate frem til Mailundveien ved Torshovdalen (hvor den blir riksvei 4), og den beholder et visst gatepreg frem til Sinsen. Deretter går den over i en ren innfartsvei i fire felter langs nordsiden av Groruddalen. Fra Grorud går veien over til tofelts-vei igjen. Trondheimsveien er 13,2 km lang i Oslo kommune.
Før forvaltningsreformen trådte i kraft den 1. januar 2010 var også strekningen mellom Carl Berners plass og Mailundveien en del av riksvei 4.
Trondheimsveien er Norges lengste vei med sine 13,2 km fra Schous Bryggeri til Kalbakken. 


== Historie ==
Bygging av Trondheimsveien startet på 1600-tallet i området fra Carl Berners plass og nordover gjennom gården Sinsen. Før 1859 var Akerselva grense mellom byen Christiania og bygda Aker, og Lakkegata var hovedåren fra nordøst til byen over Vaterlands bru. I 1827 ble Nybrua bygget, og Storgata ble forlenget dit. Det åpnet for en nye hovedåre inn til byen, og den ble realisert de Trondheimsveien ble opparbeidet fra Nybrua til møtet med Lakkegata i 1857. Sinsenkrysset ble etablert i 1870, mens løsningen med rundkjøring først kom i 1957.


== Fremtid ==
Se også Oslopakke 3Trondheimsveien vil i fremtiden i all hovedsak ikke lenger være en del av riksvei 4. Riksvei 4 vil fremdeles gå fra Bjørvika til Gjelleråsen på Oslo-siden, men i andre traseer enn i dag. Dette vil primært skje ved å føre trafikken inn på riksvei 163 og lage en ny tunnel fra Økern til Bjørvika.
Utenfor Ring 3 skal Fossumdiagonalen ved Grorud føre trafikk fra Trondheimsveien til Østre Aker vei. Ifølge planene fra Statens vegvesen skal Trondheimsveien nedgraderes til en lokalvei med grønn midtrabatt, kryss, rundkjøringer og mye mindre trafikk. Oslo Sporveier har foreslått å forlenge trikken fra Sinsen til Tonsenhagen når veien er nedgradert til lokalvei, og to av de fire feltene er satt av til kollektivtrafikk. Fra Grorud skal veien oppgraderes til seks felt, hvorav to kollektivfelt.
Østre Aker vei skal så oppgraderes betraktelig for å ta imot større trafikkmengder. 
Innenfor Ring 3 vil Trondheimsveien ikke få så store forandringer i forhold til i dag, men man håper på mindre trafikk siden den nye Riksvei 4 vil gå i tunnel fra Bjørvika til Økern. Man ønsker også å gjøre strekningen vakrere og mer fremkommelig for kollektivtrafikken, slik som det allerede påbegynte prosjektet ved Carl Berners plass har som mål.


== Steder og bygninger langs Trondheimsveien ==
Nr. 5A–5E (tidl. 1–5): Tidl. Akers Sparebank og herredshus for Aker kommune
Nr. 2: Tidl. Schous bryggeri
Trondheimsveien 6A
Nr. 23B: Tøyen hovedgård (i Botanisk hage litt øst for veien)
Nr. 27: Rodeløkka studenthus
Nr. 30: Aksisehuset på Sofienberg
Nr. 48: Sofienberg skole (tidligere Sofienberg videregående skole og Fagskolen i Oslo)
Nr. 79: Lakkegata skole og Mosse Jørgensens plass
Engelsborg borettslag («Tertitten» fra TV-serien Borettslaget)
Carl Berners plass
Nr. 132: Sophies Minde, tidligere helseinstitusjon, nå midlertidige barnehage. Skal fra 2023 bygges om til permanent barnehage og bydelshus for bydel Grünerløkka.
Sinsen og Sinsenkrysset
Aker sykehus
Nr. 237: Nordre Sinsen gård
Bjerke og Bjerke travbane
Linderud med Linderud gård (nr. 319) og Linderud senter
Veitvet og Veitvet senter
Bredtvet og Bredtveit kvinnefengsel
Rødtvet
Kalbakken
Ammerud
Grorud, med bl.a. Sivilforsvaret ved Grodud leir (nr. 529)
Rommen og Rommen Golfsenter
Nr. 640: Bånkall gård
Nr. 658: Franzefoss bruk på Bånnkall
Skillebekk
Gjelleråsen


== Referanser ==